હટાણા જુદા કર્યા હાટો  જુદી  કરી  ને  હટાણા  જુદા કર્યા એકેક  વીણી  વીણી  ઘરાણાં  જુદા કર્યા  જોવાનું  દૃશ્ય  જ્યારે  વહેંચી શક્યા નહીં ત્યારે  બધાયે  ભીંતમાં  કાણાં  જુદા કર્યા  જીવતર  પછેડી  જેને  બધા ઓઢતા હતા તેના  બધાયે  તાણા ને  વાણા  જુદા કર્યા  ભેગા મળીને  જેના  ઉપર ઘર ચણ્યું હતું પાયાઓ ખોદી ખોદી  તે પાણા જુદા કર્યા  અવકાશમાં  ધૂમાડો  બધે એક  થઈ રહ્યો ધરતી  પર  ભલે  તમે  છાણાં જુદા કર્યા  ખેતરમાં સહુએ સાથે મળીને ખેડ તો કરી જ્યારે  ફસલ લણાઈ તો દાણાં જુદા કર્યા  ભૂખ્યાંજનોને  પારણાં   કરવાને   નોતરી મોઢાંઓ જોઈ  જોઈને  ભાણાં  જુદા કર્યા  બે  આંખનીય  કોઈને  નડતી  નથી શરમ પાડોશીઓ  જે  જોઈ  લજાણા જુદા કર્યા  કોઈએ  ગદ્ય  ગીત  અને  કોઈએ  ગઝલ આદિલ બધાયે  પોતાના ગાણાં જુદા કર્યા -આદિલ મન્સૂરી